Mbështetje e fortë për Trump në Mohave të Arizonës
Në këtë komunitet të vogël në zonën rurale të perëndimit amerikan, afro tre në katër njerëz votuan për zotin Trump në zgjedhjet e nëntorit
Në komunën Mohave të shtetit Arizona, një zonë rurale e perëndimit amerikan, afro tre në katër njerëz votuan për zotin Trump në zgjedhjet e nëntorit, më shumë se çdo komunë tjetër e atij shteti. Banorët thonë se Presidenti Trump po ngre vlerat amerikane dhe se ai ka politika të mira biznesi. Sam Scarmardo është pronar i një dyqani armësh dhe poligon qitjeje, ku mund të blihen armë të fuqishme. Ky qytet i vogël në Arizona është koservator dhe mbështetës i presidentit Trump. Ai thotë se zoti Trump është mbështetës i traditave amerikane, si e drejta e armëmbajtjes. Zoti Scarmardo shet dhe jep armë me qera, përfshirë ato automatike. Atë e shqetësojnë shumë gjëra. Një herë në javë ai mblidhet për mëngjes me votues të tjerë republikanë, ku biseda kalon nga çështjet lokale tek Presidenti Trump. Ata janë mbështetës të palëkundur. Në këtë komunë gjendet liqeni Havasu dhe ura e vjetër e Londrës e sjellë këtu në vitin 1971. Por qyteti ka probleme ekonomike. Një mbështetës, Gordon Groat, shpreson që zoti Trump të mos i përkeqësojë marrëdhëniet me shtetin fqinj, Meksikën. Këta votues thonë se zoti Trump i kupton vlerat perëndimore të biznesit amerikan. Edhe pse të tjetër e kritikojnë, ata i mirëpresin ndryshimet e shpejta që po vënë re në Uashington.